Legal Document

Category: 30

Text:
3γ. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 145 της 26 Μαρτ. /8 Απρ. 1964 (ΦΕΚ Α΄ 58) Περί συστάσεως Οικονομικών Εφοριών Δημοσίων Κτημάτων Αθηνών και Θεσσαλονίκης. Άρθρ.1.-Συνιστώνται δυο Οικονομικαί Εφορίαι Α΄ τάξεως υπό τας ονομασίας «Οικονομική Εφορία Δημοσίων Κτημάτων Αθηνών» με έδραν τας Αθήνας και «Οικονομική Εφορία Δημοσίων Κτημάτων Θεσσαλονίκης» με έδραν την Θεσσαλονίκην. Αρμοδιότης συνιστωμένων Οικονομικών  Εφοριών Άρθρ.2.-Έργον των συνιστωμένων Οικονομικών Εφοριών είναι η εφαρμογή της νομοθεσίας περί Δημοσίων Κτημάτων και Στεγάσεως Δημοσίων Υπηρεσιών, κατά τα ειδικώτερον κατωτέρω οριζόμενα: Σελ. 92,002 Τεύχος 642-Σελ. 140 α)Η κατά τας κειμένας διατάξεις διενέργεια δημοπρασιών μισθώσεως ή εκποιήσεως κινητών ή μη πραγμάτων του Δημοσίου. β)Η κατά την υπό των αυτών διατάξεων οριζομένην διαδικασίαν απ’ ευθείας μίσθωσις ή εκποίησις κτημάτων του Δημοσίου, εις ας περιπτώσεις επιτρέπεται αυτή εκ του Νόμου. γ)Η μέριμνα προς διεξαγωγήν της απαιτουμένης προεργασίας δια των καθορισμόν αποζημιώσεων, κατά την διαδικασίαν του άρθρ. 5 του Νόμ. 5895/1933, ως ετροποποιήθη και συνεπληρώθη τούτο μεταγενεστέρως, εις βάρος των ποιουμένων χρήσιν ακίνητων ή κινητών πραγμάτων του Δημοσίου άνευ συμβατικής σχέσεως. δ)Η εκκαθάρισις εν γένει και υπό την άμεσον εποπτείαν της Γενικής Διευθύνσεως Φορολογίας του Υπουργείου Οικονομικών, ασκουμένης δια της καθ’ ύλην αρμοδίας Διευθύνσεως Δημοσίων Κτημάτων, των εκκρεμών κτηματικών υποθέσεων της περιφερείας της. ε)Η συγκέντρωσις πάσης φύσεως στοιχείων τα οποία κρίνονται αναγκαία προς απόδειξιν των δικαιωμάτων του Δημοσίου εις δίκας εγειρομένας παρά η κατ’ αυτού παρά τρίτων. ς)Η διενέργεια δημοπρασιών μισθώσεως ακινήτων, αναγκαιούντων δια την στέγασιν Δημοσίων Υπηρεσιών, κατ’ εφαρμογήν των διατάξεων του από 11 Νοεμ. 1932 Δ/τος «περί στεγάσεως Δημοσίων Υπηρεσιών», ως τούτο ετροποποιήθη και συνεπληρώθη μεταγενεστέρως. ζ)Η υπό των αυτών διατάξεων διαγραφομένη προδικασία προς απ’ ευθείας μίσθωσιν υπό του Δημοσίου ακινήτων δια τον αυτόν ως εν τη προηγουμένη περιπτώσει σκοπόν. η)Η εκτέλεσις πάσης ετέρας εργασίας συναφούς προς τ’ ανωτέρω θέματα, ανατιθεμένης αυταίς δι’ αποφάσεως ή διαταγής του Υπουργού των Οικονομικών, προκαλουμένης υπό των Διευθύνσεων Δημοσίων Κτημάτων ή Στεγάσεως Δημοσίων Υπηρεσιών ή του Νομικού Συμβουλίου του Κράτους. Η Οικονομική Εφορία Δημοσίων Κτημάτων Θεσσαλονίκης εποπτεύεται δια μεν τους αιγιαλούς, παραλιακούς χώρους και νησίδας υπό της Γενικής Διευθύνσεως Φορολογίας του Υπουργείου Οικονομικών, ασκουμένης δια της καθ’ ύλην αρμοδίας Διευθύνσεως Δημοσίων Κτημάτων, δια δε τας λοιπάς υποθέσεις της αρμοδιότητος της υπό της Νομαρχίας Θεσσαλονίκης. 24.Α.ζ.3γ Οικονομικές Εφορίες Οργάνωσις των συνιστωμένων Οικονομικών  Εφοριών Άρθρ.3.-1.Οικονομική Εφορία Δημοσίων Κτημάτων Αθηνών: Α΄.Γραφείον 1ον, έχον ως αρμοδιότητα εν τη περιφέρεια της τ. Διοικήσεως Πρωτευούσης: α)Την διοίκησιν και διαχείρισιν των Δημοσίων Κτημάτων, συνισταμένην εις την ενέργειαν των δημοπρασιών ενοικιάσεως και εκποιήσεως των μη αναγκαιούντων δια τας κρατικάς ανάγκας ακινήτων του Δημοσίου η κινητών πραγμάτων (της διαθέσεως των τελευταίων δυναμένης να ανατεθή εις τον Ο.ΔΙ.Σ.Υ.) ως και την επιμέλειαν της βεβαιώσεως των μισθωμάτων και των δόσεων του τιμήματος και την μέριμναν δια την καθοριστέαν αποζημίωσιν εις βάρος των ποιουμένων χρήσιν ακινήτων του Δημοσίου ή κοινοχρήστων χώρων (αιγιαλών κλπ.) άνευ συμβατικής σχέσεως. β)Την κατά τας κειμένας διατάξεις διαχείρισιν των αιγιαλών, εξαιρουμένων αα)του καθορισμού της ζώνης, της περιβρεχομένης υπό της μεγίστης, πλην συνήθους αναβάσεως του χειμερίου κύματος, όστις καθορισμός είναι έργον της οριζομένης υπό του Α.Ν. 1540/1938 και Α.Ν. 2344/1940 επιτροπής και ββ)της χορηγήσεως αδειών χρήσεως του αιγιαλού. Β΄.Γραφείον 2ον, έχον ως αρμοδιότητα εν τη περιφερεία της τ. Διοικήσεως Πρωτευούσης: α)Την προστασίαν των Δημοσίων Κτημάτων, συνισταμένην εις την εκκαθάρισιν εν γένει των εκκρεμών κτηματικών υποθέσεων και συγκέντρωσιν πάσης φύσεως στοιχείων, αποδεικτικών των δικαιωμάτων του Δημοσίου. β)Την εκτέλεσιν πάσης ετέρας εργασίας συναφούς προς τα αμέσως ανωτέρω εκτιθέμενα θέματα, ανατιθεμένης τη Οικονομική Εφορία Δημοσίων Κτημάτων Αθηνών υπό της Γενικής Διευθύνσεως Φορολογίας ή του Νομικού Συμβουλίου του Κράτους. Γ΄.Γραφείον 3ον, έχον ως αρμοδιότητα εν τη περιφερεία της τ. Διοικήσεως Πρωτευούσης την διενέργειαν δημοπρασιών και προδικασίαν προς απ’ ευθείας μίσθωσιν κατά τα εις το άρθρ. 2 υπό στοιχ. ς΄, ζ΄ και η΄ οριζόμενα. 2.Οικον. Εφορία Δημοσίων Κτημάτων Θεσσαλονίκης: Α΄.Γραφείον 1ον, έχον ως αρμοδιότητα την διοίκησιν και διαχείρισιν των εν τη περιοχή του Νομού Θεσσαλονίκης δημοσίων κτημάτων, εκτός των υπαγομένων εις την αρμοδιότητα των Οικονομικών Εφοριών Λαγκαδά και Ζαγκλιβερίου, ως αυτή καθορίζεται δια το αυτό Γραφείον της Οικον. Εφορίας Δημοσίων Κτημάτων Αθηνών εις τας περιπτ. α΄ και β΄ και δια το Γραφείον 2ον της αυτής Οικονομικής Εφορίας Δημοσίων Κτημάτων εις τας περιπτ. α΄ και β΄. Β΄.Γραφείον 2ον, έχον ως αρμοδιότητα εν τη περιοχή του Νομού Θεσσαλονίκης, υπό τους αυτούς περιορισμούς, ως εις το προηγούμενον εδάφιον, την αυτήν ως και το Γραφείον 3ον της Οικονομικής Εφορίας Δημοσίων Κτημάτων Αθηνών, ως και το αντικείμενον της γνωμοδοτήσεως της προμηθείας επίπλων αναγκαιούντων εις τας Δημοσίας Υπηρεσίας, περί ου προβλέπεται εν άρθρ. 8 του από 19 Νοεμ. 1932 Δ/τος «περί στεγάσεως Δημοσίων Υπηρεσιών». Γ΄.Γραφείον 3ον, έχον ως αρμοδιότητα τα δια Νόμου ανατιθέμενα τω μέχρι τούδε Κτηματικώ Γραφείω Θεσσαλονίκης αντικείμενα μισθώσεως ιχθυοτροφείων, θυννείων κλπ., μισθώσεως και εκποιήσεως δασικών προϊόντων, ως και παν άλλο αντικείμενον, επί του οποίου έχει καταστή εκ Νόμου αρμόδιον το μέχρι τούδε Κτηματικόν Γραφείον Θεσσαλονίκης ή καθίσταται αρμοδία η συνιστωμένη Εφορία Δημοσίων Κτημάτων Θεσσαλονίκης, επιμελούμενον και των της κινήσεως κλπ. του προσωπικού ταύτης. Άρθρ.4.-(Καθορίζεται η σύνθεσις του προσωπικού των ως άνω Εφοριών. Βλ. ήδη Υπουργ. απόφ. Λ. 7/8/4/1961, κατωτ. σελ. 63). Άρθρ.5.-Η είσπραξις των βεβαιουμένων εσόδων υπό των δια του παρόντος συνιστωμένων Οικονομικών Εφοριών Δημοσίων Κτημάτων Αθηνών και Θεσσαλονίκης ενεργείται υπό των Δημοσίων Ταμείων της επαγγελματικής διευθύνσεως των οφειλετών και ελλείψει επαγγελματικής διευθύνσεως των Ταμείων της κατοικίας αυτών. Άρθρ.6.-(Μεταβατικαί διατάξεις). Άρθρ.7.-Η ισχύς του παρόντος άρχεται από (15ης Απρ. 1964). Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Η ημερομηνία ενάρξεως της ισχύος του ανωτέρω Β.Δ. 145 ειδικώς ως προς την λειτουργίαν της Οικονομικής Εφορίας Δημοσίων Κτημάτων Αθηνών μετετέθη από 15 Απριλίου εις 1 Ιουλ. 1964 δια του Β.Δ. 370 της 30/30 Ιουν. 1964 (ΦΕΚ Α΄ 108).